open-index/open-wikipedia-markdown huggingface dataset:
Мичел (хөлбөмбөгчин)

**Мичел** () гэж алдаршсан **Хосе Мигел Гонзалес Мартин дел Кампо** (, 1963 оны 3 сарын 23-нд Мадридад төрсөн) нь Испанийн хөлбөмбөгчин бөгөөд баруун жигүүрийн хагас хамгаалагчийн байрлалд тоглодог байв. 

Тэрээр булангийн цохилт гүйцэтгэх чадвараараа алдартай байсан бөгөөд гоол оруулахад хувь нэмрээ оруулахдаа гарамгай байв. Мичел хөлбөмбөгийн замналынхаа ихэнх хугацааг Реал Мадрид багт өнгөрүүлсэн бөгөөд тэнд байсан 10 гаруй жилийн хугацаандаа олон өндөр амжилт үзүүлсэн билээ. Тэрээр зодог тайлаад дасгалжуулагч болсон.

## Шигшээ багийн замнал
Мичел шигшээ багтаа анх 1985 оны 11 сарын 20-нд Австрийн багтай хийсэн тоглолтод оролцсон бөгөөд түүнээс хойш нийт 65 удаа тоглохдоо 21 гоол оруулж байв. Шигшээ багтаа багтаж байх хугацаандаа зөвхөн гэмтлийн улмаас л тоглолт алгасч байсан удаатай.

Тэр 1990 оны ДАШТ-д оролцож, хэсгийн 2 дахь тоглолтод Өмнөд Солонгосыг хожиход (3–1) хэт-трик хийснээс гадна хэсгийн сүүлийн тоглолтод Бельгийн хаалганд торгуулийн цохилтоос гоол оруулж байв. Шигшээ багийн дасгалжуулагчаар Хавьер Клементе ирээд түүнийг дуудахаа больсон бөгөөд ийнхүү Мичел 29 наснаасаа хойш шигшээ багтаа тоглож чадаагүй юм.

## Үзүүлэлт
|-
|1984–85||rowspan="12"|Реал Мадрид||rowspan="12"|Испанийн Лиг||26||2||||||||
|-
|1985–86||31||7||||||||
|-
|1986–87||44||5||||||||
|-
|1987–88||35||14||||||||
|-
|1988–89||36||13||||||||
|-
|1989–90||37||8||||||||
|-
|1990–91||36||8||||||||
|-
|1991–92||38||11||||||||
|-
|1992–93||37||9||||||||
|-
|1993–94||37||11||||||||
|-
|1994–95||13||2||||||||
|-
|1995–96||33||6||||||||

|-
|1996||rowspan="2"|Келаяа||rowspan="2"|Мексикийн Лиг||17||6||||||||
|-
|1997||17||3||||||||
403||96||||||||
34||9||||||||
437||105||||||||

## Амжилт
;Реал Мадрид
*УЕФА-гийн цом: 1984–85, 1985–86
*Испанийн Лиг: 1985–86, 1986–87, 1987–88, 1988–89, 1989–90, 1994–95
*Испанийн цом: 1981–82, 1988–89, 1992–93
*Испанийн Лигийн цом: 1984–85
*Испанийн Суперцом: 1988, 1989, 1990, 1993

## Эшлэл
Ангилал:1963 онд төрсөн
Ангилал:Испанийн хөлбөмбөгчин
Ангилал:Испаничууд
Байгууламж

thumb|Аркан хийц
Байгууламж гэдэг нь бүх төрлийн обьект ба хийц бүтээцийн үйлдвэрлэлтийг хэлнэ. Жишээ нь: барилга, автомашин, хөгжмийн зэмсэг.

## Гадаад холбоос 
Ангилал:Барилгын салбар
Хүн-компьютерын харилцан үйлдэл

**Хүн-компьютерын харилцан үйлдэл** нь хүний хэрэглээнд зориулсан харилцан үйлдэлт компьютерын системийн дизайн, үнэлэлт, хэрэгжүүлэлтийг сайжруулахын тулд байдаг шинжлэх ухааны салбар юм.
Жао Вэй

**Жао Вэй** (, 1976 оны 3 сарын 12-нд төрсөн) нь эх газрын Хятадын жүжигчин, поп дуучин юм. Телевиз үзэгчид түүнийг англи нэр болох **Вики Жао** () нэрээр нь дуудах нь элбэг байдаг. Тэрээр Зуун цэцгийн шагнал, Шанхайн кино шүүмжлэгчдийн шагнал, Хуайбиао шагнал, Алтан бүргэд шагнал, Шанхайн кино фестивалийн Алтан бөмбөрцөг шагналуудыг хүртэж байв.

Жао Вэй Бээжингийн Кино Академид суралцаж байхаасаа кино төслүүдэд оролцож эхэлсэн байна. Түүнийг алдарт гаргасан дүр нь Тайванийн телевизийн олон ангит *Сувдан Гэгэ* киноны гол дүр байсан юм. 1999 онд *Сувдан гэгэ* кино нь дэлгэцнээ гарснаас хойш түүний дуучны карьер эхэлж "Хараацай" (*Swallow*) нэртэй анхны цомгоо гаргажээ. Жао Вэй нь Шү Жинлэй, Жан Зи-И, Жоү Шүн нарын хамтаар Хятадын "дөрвөн залуу эмэгтэй жүжигчин"-ий нэгд тооцогддог.

## Хүүхэд нас 
Жао вВэй нь Хятадын Аньхүй мужийн Вүхү хотод айлын хоёр дахь хүүхэд болон төрж өссөн. Түүний аав Жао Жиахай гэр ахуйн хэрэгслийн зохион бүтээгч мэргэжилтэй, ээж Вэй Чи-Ин багш мэргэжилтэй, харин ахыг нь Жао Жиань (1971 онд төрсөн) гэдэг. Тэрээр Багшийн Коллежийн Бага Сургууль болон Багшийн Коллежийн Ахлах Сургууль тус тус төгссөн.

Тухайн үед Жао Вэй хэзээ ч өөрийгөө алдартай болно гэж төлөвлөж байгаагүй, гэдгээ дараа нь тайлбарласан байдаг. "Жүжигчин хүн хөөрхөн байх ёстой, харин би жирийн л хүн гэж боддог байсан" гэжээ. Түүнийг 17 настай байхад Вүхүд кино зураг авалтын баг ирж, Гон Лигийн тоглох *Хүа Хүн* хэмээх киноны туслах дүрд тоглох хүмүүсийг хайж байхтай нь таарчээ. Энэ кинонд туслах дүрд тоглосныхоо дараа тэрээр төрөлх хотоо орхиж, жүжигчин болохоор шийдсэн байна.

## Гадны холбоосууд
*Албан ёсны сайт
*Албан ёсны мини-блог
*Блог
*

Ангилал:Хятадын дуучин
Ангилал:Хятадын кино жүжигчин
Ангилал:Хятадууд
Ангилал:1976 онд төрсөн
Ассассин

**Ассассинууд** ( *Ḥashāshīn*, мөн *Hashishin* буюу *Hashashiyyin*,  / **Hašišiyun** (ЮниПерс)) гэдэг нь 1092 оноос 1265 оны хооронд Сири, Персийн зарим хэсэгт үйл ажиллагаа явуулж байсан Низари Исмаилизм урсгалын шашны бүлгэм юм. Ассассинууд Персийн Хассан-и Саббахаар удирдуулан уул хадаар орогнож, Персийг захирч байсан Сельжукийн Суннит урсгалын эрх баригчдын эсрэг зэвсэгт тэмцэл явуулдаг байсан аж.

'Ассассинууд' хэмээх нэр дундад зууны үед тэдний дайснууд доромжилсон утгаар нэрлэх болсноос үүдэлтэй. *Hashish* гэдэг нь "орон гэргүй хүн, цөлөгдөгч" буюу "хог шаар" гэсэн утгатай болно. Орчин үеийн англи хэлний "аллага" буюу *assassination* хэмээх үг нь уг нэрнээс гаралтай юм. Марко Поло зэрэг аялагчдын бичиж үлдээсэн тэмдэглэлд тэд алуурчин болохоор бэлтгэгдсэн, нийгмийн дайснууд мэтээр дүрслэгдсэн байдгаас ийн нэрлэх болжээ.

1256 онд Хүлэгү урьд хожид цуглуулаагүй их Монгол цэрэг цуглуулж аян дайнд морджээ. Мөнх хааны зарлигаар нийт эзэнт гүрний арван дайчин бүрийн нэгийг Хүлэгүгийн цэрэгт дайчлан цуглуулсан. Ассасинуудтай байлдан хэдэн удаагийн оролдолгоор ялан дийлсэн.Тэрбээр Луруудыг амархан дийлсэн бөгөөд түүний нэр хүндээс айн сүрдсэн Ассассинууд нэвтэршгүй бат бөх цайз болох Аламутаа эсэргүүцэн тулалдахгүй тавьж өгчээ.

## Эшлэл
* 

Ангилал:Исмаилизм
Ангилал:Шийзм
Ангилал:Загалмайтны аян дайн
Ангилал:Алан хядагч
Үбүнтү

**Үбүнтү** **Ubuntu** нь Debian суурьтай нээлттэй эхийн линукс үйлдлийн системийн тархац юм. Debian нь чөлөөт болон нээлттэй эхийн програм хангамжийн үзэл санааг тууштай дагадаг, өндөр чанартай, тогтвортой, суулгаж ашиглахад хялбар, програм хангамжийн арвин сантайгаас гадна зөвхөн сайн дурынхан хөгжүүлдэгээрээ бусад тархацуудаас онцлог юм. Өөрөөр хэлбэл чөлөөт програм хангамжийн тодорхойлолтоор танд олгогдсон ажиллуулах, судлах, түгээх болон сайжруулах эрхүүдийг дээдлэх ба түүний хөгжүүлэлтийн ард ямар нэг компани байдаггүй харин сайн дурынхан зөвхөн өөрийн сайн дураар хөгжүүлдэг систем бий. 

Ubuntu гэдэг нь Африкийн Зулу хэлээр “нигүүлсэл” гэсэн утгатай үг бөгөөд үүгээрээ програм хангамжийн технологийн дэвшлийг дэлхийн өнцөг булан бүрт ижил тэгш түгээнэ гэсэн үзэл санааг илэрхийлж байдаг. Мөн үргэлж үнэ төлбөргүй түгээгдэнэ, "зүгээр л ажиллана" гэсэн амлалтыг нийт хэрэглэгчиддээ өгөөд байгаа билээ. Техникийн болон бусад төрлийн төлбөртэй үйлчилгээг Canonical эсвэл Ubuntu түншүүдээр дамжуулан авах боломжтой.

2004 оны 10-р сарын 20 анхны Ubuntu 4.10 буюу Warty Warthog хувилбараа гаргасан ба Ubuntu нь 6 сар тутам шинэ хувилбар гаргадаг бөгөөд 2 жил тутамд урт хугацаанд дэмжигдэх хувилбар гаргахаар төлөвлөсөн байдаг. Энэ хувилбар нь бусад хувилбаруудаа бодвол 18 сарын хугацаанд бус хэрэглэгчийн хувилбар нь 3 жил, серверийн хувилбар нь 5 жилийн дэмжлэг авдаг юм. Тодруулбал, өөрийн дэмжигдэх хугацаанд бүхий л програм хангамжуудын сайжруулалтыг авах ба шинэ хувилбарт шилжих эрсдэлээс айхгүй байх боломжтой юм.

## Төрөл
### Үбүнтү зурагт 
Үбүнтү зурагт нь Үбүнтү үйлдлийн систем, [Юнайти](http://en.wikipedia.org/wiki/Unity_(user_interface)) хэрэглэгчийн интерфейсд суурилсан Каноникал (Canonical) компаниас хөгжүүлсэн ухаалаг зурагтны үйлдлийн систем юм.

Үбүнтү зурагтийг Каноникал 2012 онд "Хүн төрөлхтний зурагт" гэсэн уриатайгаар анх зарлаж байжээ. Үндсэн интерфейс нь Андройдод зориулсан Үбүнтү байх юм.

Үбүнтү зурагт нь Үбүнтү 12.04-д суурилсан, дүрс бичлэг бичиж тоглуулж болдог, DVD видео, Blue-Ray диск дэмждэг, үндсэн кабелийн сувгуудийг нэгтгэдэг, компьютераасаа дуу, зураг, дүрс бичлэг явуулах боломжтой.

## Цахим холбоос 
* Убунту ҮС-н сайт  
* Canonical компаний сайт

## Эшлэл
Энтропи

**Энтропи** () гэдэг нь термодинамикийн тусгаарлагдсан систем дахь өөрөө аяндаа явагдах процессын чиглэлийг тодорхойлогч төлөвийн функц юм.

Ангилал:Физик тоо хэмжээ
Ангилал:Термодинамикийн төлөв байдлын хэмжигдхүүн
Ангилал:Термодинамик
Скиф нум

**Скиф нум** бол эрт үед Евразийн нүүдэлчидийн дунд өргөн хэрэглэгдэж байсан нум юм. Энэ нумыг скифүүд зохион бүтээж, анхлан хэрэглэх болсон бололтой. Энэ нум нь голдуу Скифийн үеийн булш, бунхнаас олддог тул судлаачид "Скиф нум" гэх болсон байдаг. Скиф нум нь хөнгөн, богино, авсаархан, морин дээрээс харвахад тохиромжтой нум байсан. Скиф нумыг хийхдээ эврийг хоёр талаас нь модоор хавчиж, шөрмөсөөр ороож хийдэг байв. Энэ нь Скиф нумыг тодорхой хэмжээний сул талтай болгож байсан. Харин судлаачдын дунд "Хүннү нум" хэмээн нэрлэгдсэн мод, эвэр, ясан наалтаас бүрдсэн наамал нум гарч ирсэнээр Скиф нум хэрэглээнээс гарсан байна.

Ангилал:Скифүүд
Барилгажилт

(Skylink-Terminal)]]

]]
ий 1893 онд баригдсан цэвэр усан хангамжийн байгууламжийн тоосгон өрлөг]]

**Барилгажилт** нь барилгын техникийн тусламжаар барилга барих үе шатуудыг хэлнэ. Барилгажилтын алхам бүрийн барилгын менежментээр зохион байгуулан барилгын үечлэлийн тусламжаар тогтоогдсон байдаг. 

## Цаг хугацааны хязгаарлалт 
Барилгажилт нь барилгын үйл явц дахь барилгын төлөвлөлтийн дагуу явагдана. Барилгажилт нь барилгын талбай дээр тулгын чулуу тавьснаар эхэлнэ. 

Барилгажилт нь барилгын гүйцэтгэгчийн олон талын шалгалтын дараа дуусна. Барилгажилтын дараа уг барилгын ашиглалт буюу баталгаат хугацаа эхэлнэ. 

Барилгын салбар дахь цаг хугацааны шахалтаас үүдэн барилгын үе шатууд нь хоорондоо давцах явдал цөөнгүй. Барилгын төлөвлөлт нь барилгажилт эхэлснээр дуусдаггүй. Барилгын зарим хэсгийн баталгаат хугацаа эрт эхлэх боломжтой. Энэ тохиолдолд олон талын шалгалт мөн тухайн хэсгүүдэд хийгдэнэ.

## Тайлбар 
Барилгын талбайд барилгын эзэмшил газар ба түүний ойролцоох материал хадгалах талбай гэх мэт бүх газар хамаарна. Барилгажилтыг барилгын машин тоног төхөөрөмж ба багажнуудын тусламжтайгаар барилгын ажилчид болон гар урлаачид гүйцэтгэнэ. Ажилчид нь барилгын эвлэл маягаар зохион байгуулагдаж, багийн ахлагчийн зааврийн дагуу ажиллана. Хөдөлмөр хамгаалалд аюулгүй байдал, эрүүл мэндийн зохицуулагч хариуцлага хүлээдэг. Барилгажилтын ахицыг өдөр бүр барилгын ажил гүйцэтгэхэд хөтлөх тэмдэглэлд баримтжуулан хөтлөнө. 

Барилгажилтанд олон төрлийн барилгын материал ашигладаг. Тэдгээрийг барилгын хийц ба барилгын арга барилаас хамааруулан сонгоно. Эзэмшил газрыг бэлтгэсний дараа хөрс хуулалт ба суурь тавих ажил эхэлдэг. Барилгын угсралтын ажил дууссаны дараа мялаалга хийн дотоод заслын ажил үргэлжилнэ.

## Мөн үзэх 
* Дотоод заслын ажил, том хэмжээний барилгажилтын талбай, барилгын талбайн логистик
* Барилгын удирдагч, барилгын гүйцэтгэгч

## Гадаад холбоос 
* Zeitraffer - Барилгажилтын талаарх кино (герман)


Ангилал:Барилгын дэд салбар
Барилга

[thumb|right|320px|[Улаанбаатар хотын барилга]]
]]
- ордон)]]
-Suvarnabhumi]]
]]

 хотын хуучин орон сууцны сэргээн засварлалт]]
**Барилга** нь барилгын хөрстэй холбогдсон хүний байгуулсан барилгын хийц юм. Барилга нь ерөнхийдөө олон жилийн ашиглалтанд зориулагдана. 

Барилга ихэвчлэн барилгын эзэмшил газар дээр газартай хөдөлгөөнгүй холбогдсон байна. (Үл хөдлөх хөрөнгөтэй харьцуулан үзнэ үү.) Зарим барилга нь суурин ч гэсэн хөдөлгөөнтэй байна. Жишээ нь: эргэдэг ресторан, эргэдэг сууц, усан онгоц өргөгч гэх мэт. Хялбар угсардаг гүүр зэргийг барилгад тооцохгүй. 

## Түүх 
Хамгийн эртний хүний бүтээсэн амьтны яс, арслан зааны шүдээр хийсэн сууцны үлдэгдэл нь булш, мөн түүнчлэн Ниццагийн эргээс олдсон байдаг. Тэдгээрийг Неандертал хүмүүс Европ тивд хүмүүсийг ирэхээс өмнө бүтээжээ.

## Ангилал 
Барилгыг үндсэнд нь өндөр барилга ба гүний байгууламж гэж ангилна. Түүнчлэн барилгыг өөр олон янзаар ангилна: зориулалтаар нь (Барилгыг зориулалтаар нь ангилсан жагсаалтыг үзнэ үү.), барилгын ашиглалтаар нь, байршил, хэмжээ, хийц, эзэмшигч, архитектор, захиалагч, барилгын материал, барилгын хэлбэр, архитектурын хэв маягаар нь гэх мэт. 

→*Мөн үзнэ үү :Ангилал:Барилга und *

## Үйлдвэрлэл 
Барилгыг барилгын газар дээр барина. Барилгажилт ба барилгын төлөвлөлт нь барилгын үйл явцад хамаарна. 

Санхүүгийн болон бусад шалтгаанаар баригдаж дуусаагүй барилгыг *дутуу барилга* гэнэ. 

Барилга нь барилгын материалуудаас бүрдсэн барилгын хэсэглэлүүдээс бүтнэ. Хийцийн төрөл болон барилгын материалын хэрэглээ нь байршил, технологийн хөгжил ба барилгын хэв маягаас хамаарна.

## Зориулалт 
Барилга нь тодорхой үүргүүдтэй ба голчлон доорх байдлаар ангилна:
* Байшин  Хүний оршин байхад, амьтдын оромжинд, ургамал үржүүлэх болон юмсыг агуулах, хадгалахад зориулагдана. Жишээлбэл: орон сууц, амбаар, тэнгэр баганадсан барилга, сүм, хүлэмж, үйлдвэр, гараж, агуулах, малын байр
* Тээврийн байгууламж  Гүүр, туннел, гудамж, хонгил
* Хангамжийн ба зайлуулах байгууламжууд  Усны ба бохир усны шугамууд, яндан, цэвэрлэх байгууламж, хамгаалалтын далан, далан, үерийн далан. Мөн энэ ангилалд өндөр хүчдэлийн шугам ба ТВ- ийн цамхаг орно.
* Хамгаалалтын байгууламжууд  Цасны нуралтын хамгаалалт, аюулгүй өрөө
* Байлдааны байгууламж  Цайз, хамгаалалтын цамхаг
* Түр хугацааны байгууламжууд  Нисдэг байгууламж, майхан, хөдөлгөөнт архитектур, контейнер барилга

## Нэмж унших 
* Эрнст Зайдл: *Барилгын хэлбэрүүдийн толь бичиг – Funktionen und Formen der Architektur*, Штуттгарт 2006

## Мөн үзэх 
* Портал:Архитектур ба барилгын салбар
* Архитектур, барилгын инженерийн салбар

## Гадаад холбоос 
* archINFORM – Архитектур
* Structurae – Барилгын инженер
Хаалттай төлөвлөлт

**Хаалттай төлөвлөлт** нь зураг төслийн дагуу барилгын эдэлбэр газар дээр төлөвлөгдөнө. 

Энэ төлөвлөлтөд сууцууд нь хажуу талаараа нийлсэн байрлалтай, гудамж дагуу төлөвлөгдөнө. Жишээлбэл: блокчилсон төлөвлөлт. 

## Хаалттай төлөвлөлтийн давуу тал 
Уг төлөвлөлт нь олон ашигтай талуудтай тул эртний гудамж дагасан тосгонуудад өргөн хэрэлэгддэг байв. 
* Барилгууд нь зэрэгцээ нийлж төлөвлөгдсөн тул гудамжны дуу чимээнд хаалт болж өгнө.
* Олон нийтийн талбай ба хувийн эзэмшлийн газар нь тодорхой тусгаарлагдсан байдаг. Тиймээс хувийн эзэмшлийн цэцэрлэг нь талхагдахгүй, гадны нүдэнд өртөхгүй сайн талтай. 
* Нээлттэй төлөвлөлтийг бодвол хангамж-дэд бүтэцтэй холбогдох өртөг багатай.
* Хаалттай төлөвлөлт нь газар ашиглалтад хэмнэлттэй. 

Өнөө үед шинэ суурьшлуудад хаалттай төлөвлөхдөө гудамжийг баруунаас зүүн тийш чиглүүлэн төлөвлөснөөр бүх сууцанд нарны гэрэл жигд тусах ба бие биеэ сүүдэрлэхгүй байхаар төлөвлөх болжээ.
Ангилал:Барилгын компанийн ба захиалагчийн үүрэг гүйцэтгэгч алба
Хэрэглэгчийн интерфэйс

**Хэрэглэгчийн интерфейс** нь машинтай харилцан үйлдэл хийх боломжийг хэрэглэгчид олгодог. Хэрэглэгчийн интерфейс голдуу доорх хоёр зүйлийг хангадаг:
*оролт Хэрэглэгч юмсыг өөрчилж болно; Машин яаж ажиллахыг хүн өөрчилж болно, эсвэл машинд мэдээлэл өгнө.
*гаралт Хэрэглэгч зарим нэгэн оролт хийж өгсний дараагаар машин ямар нэгэн юм хийж, гаралт үүсгэнэ.

## Төрөл
### Batch interface
Batch interface (багцын интерфейс) нь хамгийн анхны цахим тооцоолуурын хэрэглэгчийн интерфейс юм энэ интерфейс нь 1945–1968 оны хооронд ашиглагдаж байсан. Batch interface (багцын интерфейс) - үүд нь олон талт боломжгүй хэрэглэгчийн интерфейсүүд, тухайн хэрэглэгч хаана багц боловсруулалт хийнэ тухайн багцын ажлын бүх нарийн төлвүүдийг онцлон зааж өгдөг ба төлвүүдийг хүлээж авхад бүх процесс биелж дуусна. Тухайн тооцоолуур нь оролт өгсний дараа тийм ч хурдан биелүүлдэггүй харин процесс эхэлсэн байдаг. Batch interface (багцын интерфейс) нь ямар командууд ба удирдамжуудаар тухайн үйлдлүүдийг удирдаж файлд оруулсан байна тэдгээр файлууд биелэгдэж дуусна. Мөн хэрэглэгч багцын командуудыг өгөхдөө заавал админ эрхээр хандана. Багцын интерфейс нь консол дээр суурилсан хэрэглэглээний түвшний програм юм.
Системийн консол дээрээс >argbatch бичнэ багц командын хэлбэр нь команд бүр эхлэхдээ argbatch гэсэн тэмдэгт мөрийн дараагаар бичигдэнэ.
Багц командын үндсэн элементүүд: argbatch , , ,  Команд нь  ба  холбоосоор бүрддэг. -Энгийн үйлдлийн командууд нь show, set, create, delete, backup -Энгийн тусагдахуун командууд нь database, databaselocation, job ба extension юм. командын хэлбэр > argbatch set environment help
Дээрхи жишээнд тухайн орчины тохиргооны талаарх тусламжыг харуулах.
Дэлгэцэнд орчны урсгалыг харуулах. командын хэлбэр нь: >argbatch show environment
Нууц үг тохируулах: командын хэлбэр > argbatch set environment password=mypassword Шинэ даалгавар тохируулах: командын хэлбэр > argbatch set environment target=newtarget
          argbatch set environment target=newtarget product=newproduct
Тусгай даалгаваруудын мэдээллийг дэлгэцэнд харуулах: командын хэлбэр > argbatch show environment target=newtarget Бүх даалгаваруудыг дэлгэцэнд хэвлэх: командын хэлбэр > argbatch show environment alltargets
Командуудыг харах > argbatch show commands

## Тэмдэглэгээ
Маш олон төрлийн машинууд нь хүнд аюул учруулах магадлал өндөр учраас тухайн машины хэрэглэгчийн интерфэйс нь маш товч бөгөөд тодорхой харагдах ёстой ба сандарч тэвдсэн үедээ ч түүнийг найдвартай ашиглах бололцоотой байх нь ихээхэн чухал үүрэгтэй. Тиймээс ч ослын таслуурт онцгой шаардлага тавигдсан байдаг. Олон улсын IEC/EN 60073 болон IEC/EN 60204-1 стандартууд хүн бүхний мэдэх гудамжны гэрлэн дохионы төхөөрөмжийн өнгийг чиг болгон тухайн ашиглалтын товчны өнгийг сонгодог байна. Машины мэдээлэгч баганы өнгө дараах үзүүлсэн дарааллын дагуу хэрэглэх шаардлагатай. 

Нэмэлт тэмдэгтүүдийг IEC 60417-5007 стандартын дагуу жишээлбэл:


Ангилал:Программ хангамж
Ангилал:Алдааны менежмент
Хан

**Хан** (монгол хэл:  *Khan*) нь Төв болон Дорнод Евразийн тал нутаг дахь нүүдэлчин овгуудын дунд үүссэн, толгойлогч (chief) юм уу захирагчийг (ruler) заадаг түүхэн цол болно. Энэ нь эхлээд жужануудын, дараа нь хөх түрэгүүдийн дунд *хаан* (*khagan*) (бүрэн эрхт захирагч, эзэн хаан) гэсэн хувилбараар гарч ирдэг бөгөөд хараат захирагч гэсэн утгатай. Сельжукийн эзэнт гүрэнд энэ нь малик (ван) болон эмирээс (ноён) зэрэглэл өндөр сурвалжит цол байв. Монголын эзэнт гүрэнд уг цол ордын (*улс* (*ulus*)) захирагчийг илэрхийлж байхад бүх монголчуудын удирдагч нь *хаан* (*khagan*) буюу *их хан* (*great khan*) байлаа. Хожим нь цолны ач холбогдол буурсан. Сефевийн эзэнт гүрэнд энэ нь цэргийн жанжны цол байсан бол Моголын Энэтхэгт ордныхноор хязгаарлагдсан өндөр эрхэмсэг хэргэм байв. Моголуудын уналтын дараа энэ нь хамаагүй байдлаар хэрэглэгдэж байсан бөгөөд овог нэр болов. Хан болон түүний эмэгтэй хэлбэрүүд олон хүний нэрэнд тохиолддог, ерөнхийдөө ямар ч улс төрийн холбогдол бүхий язгууртны шинжгүй хэдий ч сайн эрхэмсэг нэрсийн жирийн хэсэг болон үлджээ.

## Мөн үзэх
* Түшээт хан
* Засагт хан
* Сэцэн хан
* Дөрвөд хан

Ангилал:Цол
Ангилал:Төрийн тэргүүний цол
Ангилал:Монголын түүх
Ангилал:Монголын цол
Дэлхийн Роботын Олимпиад

**Дэлхийн Роботын Олимпиад** () нь 2004 онд Сингапурт анхны тэмцээнийг зохион байгуулснаас хойш 8 дахь жилдээ зохиогдож байна. Олимпиадад LEGO-роботуудыг үндсэн болон нээлттэй гэсэн хоёр төрлийн ангилалд уралдуулдаг. Үндсэн ангилалд тодорхой өгөгдсөн даалгаврыг гүйцэтгэдэг бол харин нээлттэй ангилалд өгөгдсөн сэдвийн дагуу төслийг гүйцэтгэдэг. 

Дэлхийн Роботын Олимпиад нь шинжлэх ухаан, технологи болон боловсролын салбарын хувьд ач холбогдол бүхий үйл явдал бөгөөд дэлхийн залуучуудыг нэгтгэн улмаар сургалтын роботын тэмцээнд уриалан дуудсанаар тэдний ур чадварыг хөгжүүлэх, тулгамдсан асуудлыг шийдэх чадвар эзэмшүүлэх зорилготой юм. Энэ тэмцээнд оролцохоор уригдсан сургууль гурван оюутны бүрэлдэхүүнтэй баг бүрдүүлж орно. Тэмцээнд оролцох багууд өгөгдсөн даалгаварын дагуу хүнтэй төстэй үйл хөдлөлтэй роботын загварыг зохион бүтээх ёстой.

## Зохиогдсон газар
## Гадны холбоосууд
*Албан ёсны сайт

Ангилал:Роботын тэмцээнүүд
Ламжавын Доной

**Ламжавын Доной** (1904-?) нь Хэнтий аймгийн Мөрөн суманд төрсөн, үндэсний бөхийн улсын начин цолтой бөх юм. 1932 оны Хэнтий аймгийн наадамд Босоо хэмээх Самдан аваргаар 6 даван түрүүлж аймгийн арслан болсон бөгөөд 1934 онд Ардын Хувьсгалын 13 жилийн ойн их баяр цэнгэл наадамд 5 даван Монгол Улсын начин хэмээх эрхэм хүндтэй цолыг хүртсэн билээ. Түүнээс хойш Мөрөн сумаас улсын цолтой бөх хараахан төрөөгүй байна.

Ангилал:Улсын начин
Ангилал:Мөрөнгийн (Хэнтий) хүн
Ангилал:Монголчууд
Ангилал:1904 онд төрсөн
Ангилал:20-р зуунд өнгөрсөн
Харилцан анхны тоонууд

Математикт, хоёр тоо **харилцан анхны** байна гэдэг нь тэр хоёрын ХИЕХ нь нэгтэй тэнцүү байхыг хэлнэ. Өөрөөр хэлбэл, 1-ээс өөр ерөнхий хуваагчгүй хоёр тоог харилцан анхны хос тоо гэнэ.

Жишээ нь: 15, 14 хоёр нь харилцан анхны тоо юм. Харин 9, 24 хоёр нь харилцан анхны тоо байж чадахгүй, учир нь тэдний ХИЕХ нь 3 юм.

Ангилал:Тооны онол
Олсныхон

**Олсныхон** (***Cannabaceae***) нь ороонго өвслөг ургамлын нэг овог юм.
Олс (ургамал)

**Олс** (***Cannabis***) нь ороонго өвслөг ургамлын нэг төрөл юм.

## Эшлэл 
Ангилал:Олсныхон
Нээлттэй төлөвлөлт

thumb|Нээлттэй төлөвлөлт
Нээлттэй төлөвлөлт гэдэг нь барилгын зураг төсөл дэх тухайн нэг барилгын эзэмшил газар дээрх төлөвлөлт. 
Барилгын зураг төсөлд барилгын аргачлалыг тодорхойлно. Барилга ашиглалтын хуульд 2 үндсэн төлөвлөлтийн арга байна: *нээлттэй төлөвлөлт*, *хаалттай төлөвлөлт*. 

Нээлттэй төлөвлөлттэй сууцнуудыг дараах байдлаар ангилна:

* Бие даасан сууц: энэ төлөвлөлтөнд 1 айлын сууцыг эзэмшил газар дээр тусад нь төлөвлөнө. Мөн хөлсний сууц ба цогцолбор барилга байж болно. 
* Хос сууц: Энэ тохиолдолд зэрэгцээ эзэмшил газартай 2 сууцийг нийлүүлэн төлөвлөсөн хэлбэрийг хэлнэ.
* Бүлэг сууц: Энэ төлөвлөлт нь 3 ба түүнээс дээш сууцнуудаас бүрдэх ба эгнээ сууц байх боломжтой. Тэдгээр нь хөрш эзэмшил газрын хилээс зайтай байх ёстой.
Дээрх 3 төлөвлөлтөнд барилгууд нь 50м- ээс хэтрэхгүй урттай байх ёстой. 

## Бие даасан сууцны ашигтай талууд 
* Хөршүүд хоорондоо ханaар нийлээгүй тул шууд дуу чимээ саад болохгүй.
* Сууцны бүх талаас байгалийн гэрэлтүүлэгтэй төлөвлөх боломжтой.
* Сууцны эргэн тойрон цэцэрлэгт хүрээлэн төлөвлөх боломжтой.
* Бэлэн сууц төлөвлөхөд тохиромжтой.

## Бие даасан сууцны сул талууд 
* Сууцны хажуугийн тусгаарласан талбайн улмаас их хэмжээний газар шаардлагатай. Хаалттай төлөвлөлттэй харьцуулахад өртөг өндөр.
* Идэвхитэй талбай ашиглалт нь төлөвлөлтгүй суурьшлын тэлэлтийг түргэсгэнэ.
* Олон нийтийн талбайгаас тусгаарлагдаагүй тул агаарын бохирдол чимээ ихтэй.

Ангилал:Барилгын компанийн ба захиалагчийн үүрэг гүйцэтгэгч алба
Байшин

[thumb|225px|[Дортмунд дахь Хаус Dellwig усан ордон]]
[thumb|225px|[Dom Santa Maria del Fiore (Флоренц)]]
[thumb|225px|Тойрог хэлбэрт [зүтгүүрийн депо]]
[thumb|225px|Эртний [байшинг Германд музейн зориулалтаар ашиглаж байгаа нь]]
[thumb|225px|[Берлиний Алксандерийн талбайн дэргэдэх шинэ байшин]]

Байшин нь орон зайг тусгаарласан, орж болохуйц, хүн, амьтан ба эд зүйлсийг хамгаалахад зориулагдана. Байшин нь заавал хана эсвэл зоорьтой байх албагүй бөгөөд харин заавал дээвэртэй байдаг. Байшингийн шинжүүд нь ерөнхийдөө барилгад мөн тохирно.

## Ангилал 
Барилга дахь ангилалын адил байшинг нарийвчлан ангилдаггүй. Доорх байдлаар ангилах боломжтой:
### Хийц ба материалаар нь 
Жишээлбэл: 
* Даацын ханатай хийц, хөндлөн даацын хийц, араг ясан хийцтэй барилга
* Шавар барилга, модон барилга, өрлөгөн барилга

### Зориулалтаар нь 
Байшинг зориулалтаар нь хэт нарийвчлан ангилдаггүй ба дараах сэдвийг харна уу: Барилгыг зориулалтаар нь ангилсан жагсаалт. Ерөнхийд нь доорх байдлаар ангилна:

* Оршин суух: орон сууц, сууц
* Ажиллах: албан газрын барилга, үйлдвэр, засварын газар
* Худалдаа: худалдааны төв, агуулах
* Олон нийтийн: захиргааны барилга, засгийн газрын барилга
* Эрүүл мэнд ба халамжийн: эмнэлэг, шорон
* Урлагийн: номын сан, дуурийн театр, концертын заал
* Шашны барилга: сүм, дуган
* Чөлөөт цагийн: биеийн тамирын ордон, усан сан
* Тэврийн: гараж, галт тэрэгний буудал, автобусны төв буудал, нисэх онгоцны буудал

### Хэлбэрээр нь 
* Хос сууц
* Бүлэг сууц
* Архитектурын цогц
→ *Мөн үзэх: :Ангилал:Барилгын хэлбэр*

### Хууль эрх зүйн үүднээс 
* Барилгын хууль: хувийн барилга, олон нийтийн барилга, хөдөө аж ахуйн зориулалттай туслах барилгууд гэх мэт.
* Хувийн өмчийн хууль: үл хөдлөх хөрөнгө
* Барилгын даатгалын хууль: барилгын төрлийн ангилал, гараж

### Эрчим хүчний зарцуулалтаар нь 
* Low-energy house 
* пассив сууц 
* актив сууц
→ *Мөн үзэх: :Ангилал:Energy-plus-house (Байшин)*

## Мөн үзэх 
* Портал:Архитектур ба барилгын салбар, Архитектур, Барилгын инженерийн салбар
* :Ангилал:Жагсаалт (Барилга) 

## Нэмж унших 
* Ernst Seidl (Hg.): *Lexikon der Bautypen*, Stuttgart: Reclam 2006

## Гадаад холбоос 

Ангилал:Хот төлөвлөлтийн түүх
Араг ясан хийц

**Араг ясан хийц** гэж нь архитектур ба барилгын салбарт барилга дахь даацын хийцийн төрөл юм. Энэ хийц нь тулгуур эрхтэн араг яс шиг үүрэгтэй тул ийнхүү нэрлэжээ. 

Араг ясан барилга нь фасадаар (хучилт) бүрхэгдэх ба дотоод орон зайг ихэвчлэн даацын бус ханаар тусгаарлагддаг. Даацын ханатай хийцэд босоо даацын барилгын хэсэглэл нь өрөөнүүдийг тусгаарладаг бол араг ясан барилгад энэ үүрэг байхгүй. Онцгой тохиолдол нь бэлэн сууцны босоо даацын хийц нь мөн орон зайг тусгаарлана. Мөн модон хүрээт барилгад босоо даацын элемэнт нь тусгаарлах үүрэгтэй. 

## Материал 
Араг ясан хийцэд хэрэглэгддэг барилгын материалууд нь мод, ган ба төмөр бетон гэх мэт хол алгасалд тохирсон материалууд болно.

* Мөн үзэх: Ган араг ясан барилга

## Гадаад холбоос 
* Skelettbauweise Каркасан барилгын талаар, герман хэлээр.
*  (Баригдсан барилгуудын толь, герман хэлээр)

Ангилал:Даацын хийц 
Ангилал:Барилгын хийц
Айдитародын замын уралдаан

Дэлхийн хамгийн хол зайд явагддаг бөгөөд хамгийн хүнд нохойн чарганы уралдаан бол Аляскад болдог **Айдитарод замын уралдаан** () юм. АНУ-ын Аляскын онгон зэрлэг байгаль дунд болдог энэ уралдаанаар 1850 км гаруй хол зам туулдаг. 1973 оноос эхлэн жил бүрийн 3-р сард (3-р сарын эхний хагас сайнд эхэлдэг) Анкорижээс Номе хүртэл түүхэн замаар уралддаг болсон.

1925 онд Номед хоолойн сахуу өвчин дэлгэрчээ. Эм тариаг Анкорижээс тэр үед Аляскад байсан ганц төмөр замаар 680 км зайтай Ненана хотхонд зөөж, тэндээсээ 1090 км зам туулан Номед хүрэх байсан ба энэ нь Аляскын хамгийн хэцүү бэрх зам гэж тооцогддог байжээ. Нохойн чаргатай 20 хүн буухиагаар дамжуулан таван өдөр хагаст амжин ийлдэсийг Берингийн тэнгис хүртэл зөөж чадсан гэдэг. Уг нь бол 3 долоо хоног явдаг байсан байна.

Тэмцээнд жил бүр 50 гаруй хүн оролцдог ба оролцогчид тус бүрдээ өөрсдийн ноходтойгоо 8-15 хоног цасан далайд -70°C хүртэл хүйтэнд тэмцэлдэх болдог.

Одоогоор 1992 онд Швейцарийн иргэн Мартин Бузерийн тогтоосон 8 өдөр, 22 цаг, 46 минут, 2 секундын амжилтыг хэн ч эвдээгүй байгаа. Хоёр замаар уралддаг ба оролцогч алийг нь ч сонгож болдог. Хойд замаар явбал 26 шалгах цэгээр дайрч гарах ба өмнөд замаар уралдвал 27 шалгах цэгт бүртгүүлэх болдог. Бүртгүүлэхдээ хүнсээ хангаж аван амарч болдог ба чаргаа ч сольж болдог. Оролцогч бүр нэг удаа 24 цагийн, 2 удаа 8 цагийн завсарлага хийх ёстой.

Энэ нь нохойн эрүүл мэндийг хамгаалсан ажиллагаа ба малын эмч нар явцын дунд хянаж байдаг. Уралдаанд оролцохын тулд 4000 доллар төлөх ба гэхдээ нэг оролцогчийн хувьд нохойн хоол, бусад тоног төхөөрөмж гэсээр байгаад 20.000 - 30.000$ зарцуулдаг байна. Зарим багууд 100.000 хүртэл доллар зарцуулдаг гэтэл ялагч нь 69.000$ орчим шагнал авдаг гэхээр ивээн тэтгэгчид болон зар сурталчилгаанаас санхүүждэг нь ойлгомжтой. Мэккей бол энэ уралдааны 38 жилийн түүхэнд дараалан дөрөв түрүүлж буй анхны хүн юм.

Ангилал:Нохойн спорт
Банжиг

**Банжиг** буюу **Banjig.Net** нь интернэтэд суурилсан 20 орчим төрлийн үйлчилгээг Монгол хэлээр үзүүлдэг сайт юм.

Анх 2002 оны 8 сарын 29-нд Banjig.com нэрээр үйл ажиллагаа явуулж эхэлсэн ба 2003 оны 7 сар хүртэл үндсэн үйлчилгээнүүдийн нэг болох Banjig. Ил захидлын үйлчилгээг дагнан явуулж байгаад 2003 оны 8 сараас эхлэн Banjig.Net буюу Banjig. Сүлжээ нэртэйгээр үйл ажиллагаагаа өргөжүүлэн ажиллаж эхэлсэн.

Banjig.Net-ийн гол онцлог нь бүх үйлчилгээгээ гишүүнчлэлд суурилж үзүүлдэг бөгөөд Banjig. ID хэмээн нэрлэгдэх бүртгэлийн нэрээрээ хэрэглэгчид тус сайтад ханддаг.

2006 оны сүүл 2007 оны эхээс Банжиг Дансны хэрэглэгдэх хүрээг өсгөж, хэрэглэгчдийн оролцоог нэмэгдүүлэхэд гол нөлөө үзүүлсэн анхны үйлчилгээ болох Банжиг Мэдлэг салбараа нээсэн.
Ангилал:Цахим хуудас
Хөндлөн даацын хийц

[thumb|225px|Даацын [хана нь энэ зурагт улаанаар харагдаж буй ба цэнхрээр даацын бус ханыг үзүүлжээ.]]
**Хөндлөн даацын хийц** нь барилгад даацын хийцийн нэг төрөл болно. Энэ тохиолдолд даацын хана нь хөндлөн байрладаг. Энэ нь хавтгай даацын хийц бөгөөд дээвэр ба давхар хоорондын хучилтын (хавтан) ачааллыг хүлээн авна. 

Уртын дагуу гадна ханууд ба дотор тусгаарлах ханууд нь статикийн үүргээс чөлөөлөгддөг. Фасадыг өргөн цонхтойгоор гэх мэт чөлөөтэй төлөвлөх боломжтой. Мөн дотор ханыг хуурай хийцтэй хөнгөн материалаар хийх боломжтой ба байгуулалтыг чөлөөтэй төлөвлөнө. 

Энэ хийцийг түүнчлэн араг ясан хийц ба даацын ханатай хийцтэй хослуулан төлөвлөдөг.

Тус хийцийг ялангуяа олон давхар орон сууцны барилгад өргөн ашиглана. Ийм сууцыг ертөнцийн зүг чигийн дагуу хөндлөн байрлалтай төлөвлөснөөр аль ч өрөөнд нарны гэрэл тусахаар төлөвлөх боломжтой. Ихэнхдээ хөндлөн даацын хана нь айлуудын байруудыг хооронд нь тусгаарлах тул галын аюулгүй байдал ба дуу чимээний хамгаалалт өндөр байдаг.

Алдартай хөндлөн даацын хийцтэй барилгууд:
* Ахмебадад дахь Villa Sarabhai, 1956, Ле Корбюзье
* Бэрн дахь Siedlung Halen, 1962, Atelier 5 
* Baden AG дахь Merker-Park, 2009, Zulauf&Schmidlin

Ангилал:Даацын хийц (барилгын хэсэглэл)
Висмут

**Висмут** () нь атомын дугаар 83 бүхий химийн элемент бөгөөд химийн тэмдэглэгээ нь **Bi** юм.

## Цахим холбоос 
## Эшлэл 
Ангилал:6-р үеийн элемент

Ангилал:Эрдэс
Ангилал:Тригональ талст систем
Ангилал:Эрдсийн ангиллын элемент
Вильхельм Риттер фон Лееб

**Вильхельм Риттер фон Лийб** (1876 – 1956) нь Дэлхийн хоёрдугаар дайны үеийн Германы фельдмаршал юм.

Ангилал:1876 онд төрсөн
Ангилал:1956 онд өнгөрсөн
Ангилал:Дэлхийн нэгдүгээр дайны хүн
Ангилал:Германы генерал
Ангилал:Вермахтын генерал
Ангилал:Дэлхийн хоёрдугаар дайн
Ангилал:Германчууд
Валерий Леонтьев

**Валерий Яковлевич Леонтьев** (, 1949 оны 3 сарын 19-нд төрсөн) нь Оросын дуучин юм.

## Гадны холбоос 
* Албан ёсны сайт

Ангилал:1949 онд төрсөн
Ангилал:Зөвлөлтийн дуучин
Ангилал:Оросын дуучин
УТ-1

**Яковлев УТ-1** нь Зөвлөлт Холбоот Улсын 1930-аад оноос 1940-оод оны хооронд гүнзгийрүүлсэн сургалтад ашиглаж байсан нисэх онгоц юм. Үйлдвэрийн  нэршил нь улс төрч Алексей Иванович Рыковын нэрээр буюу **АИР-14**, дотоод нэршил нь [Яковлев]]ын зохион бүтээх товчооны нэр болох **Я-14** юм.

## Цахим холбоос 
## Эшлэл 
Ангилал:Иргэний нисэх онгоцны төрөл
Ангилал:Нэг хөдөлгүүрт нисэх онгоц
Ангилал:Александр Сергеевич Яковлев
Ангилал:Зэвсэгт хүчний нисэх онгоцны төрөл
Ангилал:ЗХУ-ын дэлхийн хоёрдугаар дайны нисэх онгоцны төрөл
Ангилал:Анхны нислэг 1936 он
УТ-2

**Яковлев УТ-2** (НАТО-код нэр: *Mink*) нь Зөвлөлт Холбоот Улсын сургалтад ашиглаж байсан нисэх онгоц юм. Түүнийг дэлхийн хоёрдугаар дайны үед Поликарпов-2-той хамт сургалтын зориулалтаар Зөвлөлт Холбоот Улсын агаарын зэвсэгт хүчин болон өөр бусад олон агаарын клубүүдэд хэрэглэж байв. УТ гэсэн товчлол нь *Учебно-тренировочный* буюу сургалт-дадлага гэсэн үг юм.

## Цахим холбоос 
## Эшлэл 
Ангилал:Иргэний нисэх онгоцны төрөл
Ангилал:Нэг хөдөлгүүрт нисэх онгоц
Ангилал:Александр Сергеевич Яковлев
Ангилал:Зэвсэгт хүчний нисэх онгоцны төрөл
Ангилал:ЗХУ-ын дэлхийн хоёрдугаар дайны нисэх онгоцны төрөл
Ангилал:Анхны нислэг 1935 он
Як-7

## Цахим холбоос 
## Эшлэл 
Ангилал:Нэг хөдөлгүүрт нисэх онгоц
Ангилал:Зэвсэгт хүчний нисэх онгоцны төрөл
Ангилал:Александр Сергеевич Яковлев
Ангилал:ЗХУ-ын дэлхийн хоёрдугаар дайны нисэх онгоцны төрөл
Ангилал:Сөнөөгч онгоц (1940-1949 он)
Ангилал:Анхны нислэг 1940 он
Барилгын хэсэглэл

[right|thumb|225px|[Трифэлс цайзны үүдний хэсэг]]
[right|thumb|225px|[Цоколь]]
[right|thumb|225px|[Цонхны хэсэглэл]]

**Барилгын хэсэглэл** нь архитектур ба барилгын салбарт аливаа барилга болон байшин барихад хэрэглэгдэх хэсэглэлүүд юм. Барилгын хэсэглэл нь 2 утгатай:

**Барилгын хэсэглэл- 1** 
:Нийт барилгын нэг хэсэг- жишээ нь: суурь, зоорь, давхаржилт, барилгын жигүүр.

**Барилгын хэсэглэл- 2**
:Барилгыг бүтээж буй, тодорхой үүрэгтэй хэсэглэлүүд- жишээлбэл: хана, багана, давхар хоорондын хучилт.

## Мөн үзэх 
* Гал хамгаалал, галын зэрэглэл
* Эрчим хүч хэмнэлтийн хууль:
:# Гадна хана
:# Цонх, тагтны хаалга, дээврийн цонх, шилэн дээвэр
:# Гадна хаалга
:# Налуу дээвэр, хавтгай дээвэр
:# Хана
:# Хөшгөн хана
I Константин

**I Константин**  (лат. *Flavius Valerius Aurelius Constantinus*; 272 оны 2-р сарын 27-нд Мёзиа нутгийн Наисс хотод төрсөн — 337 оны 5-р сарын 22-нд Никомедиад нас барсан) — 306–337 оны Ромын эзэн хаан байсан. 

130px|left285 онд эзэн хаан Диоклетиан эзэн хааны засаглалын шинэ тогтолцоог бий болгож, түүний дагуу нэг биш 4 захирагч захирч, хоёрыг нь Август (ахлах эзэн хаад), нөгөө хоёрыг нь Цезарь (бага хаад) гэж нэрлэдэг байв. 20 жилийн засаглалын дараа Август нар Цезарийн төлөө хаан ширээнээсээ бууж, улмаар тэдний залгамжлагчдыг томилох болно гэж таамаглаж байв. Тэр жилдээ Диоклетиан Максимианыг хамтран эзэн хаан болгон сонгож, эзэнт гүрний баруун хэсгийг хяналтандаа байлгаж, зүүн хэсгийг өөртөө үлдээжээ.

293 онд хоёр Август залгамжлагчаа сонгосон. Тэдний нэг нь Константины эцэг, тухайн үеийн Галлийн префект Константий байжээ.

Удаан хугацаанд эрх мэдлийн төлөө тэмцэл өрнүүлсэний дараа Эзэнт гүрний цорын ганц захирагч болсон Константин Диоклетианы чөлөөт газар эзэмшигчдийг газар нутагт нь боолчлох бодлогыг үргэлжлүүлэв. Үүний зэрэгцээ 20 жилийн иргэний дайны дараа эзэнт гүрнийг сэргээхэд төрд хөрөнгө шаардлагатай байсан тул татвар ихээхэн нэмэгдсэн. Цаашилбал, I Константин барилгын эрчимтэй кампанит ажил эхлүүлсэн бөгөөд үүнд нэмэлт зардал шаардагдав. I Константин эзэнт гүрнийг Зүүн, Иллири, Итали, Галл гэсэн дөрвөн дүүрэгт хуваасан.

I Константиныг Христэд итгэгчдийн амьдралд эргэлт хийсэн анхны Христийн эзэн хаан гэж нэрлэж болно. Шашингүй үзэл ар тал руугаа оров. Христийн түүхчид түүний амжилтыг биширч түүнийг Их Константин гэж дууддаг боловч эзэн хаан хичнээн хүчирхэг байсан ч эзэнт гүрний уналтыг зогсоож чадаагүй юм. Ромын эзэнт гүрний цаашдын түүхийг "Христийн шашинтай" гэж үздэг болсон. Түүний дор нийслэл нь Византийн хот болж, дараа нь түүний дурсгалд Константинополь гэж нэрлэгдсэн байна.

Ангилал:4-р зууны гэгээнтэн
Ангилал:Византын хаан
Ангилал:Ромын эзэн хаан
Ангилал:Константины эзэнт улс
Ангилал:3-р зуунд төрсөн
Ангилал:337 онд өнгөрсөн
Викториа (Их Британийн хатан хаан)

Их Британийн хатан хаан Викториа (Александриа Викториа) 1819 оны 5 сарын 24-нд төржээ. Тэр бээр 18 насандаа хаан ширээнд суусан.  Хатан хаан жирийн ихэс дээдсээс өөр амьдралыг туулсан байна. Кенсингтон ордонд мэндэлсэн хатан хаан дээрээ дөрвөн ахтай байсан.
## Викториа (Их Британийн хатан хаан) 

Файл:Queen Victoria by Bassano.jpg|Их Британийн хатан хаан Викториа (1819-1901)

## Хүүхэд нас ба Гэр бүл 
Хатанд түүний ах Александрина нэр хайрлаж байжээ. Бага нас нь тийм ч хөгжилтэй өнгөрөөгүй. Түүнийг бусад хүүхэдтэй бараг тоглуулдаггүй байсан. Томчууд түүнийг байнга хараандаа байлгаж ээж нь тусад нь өрөө гаргаж өгөлгүй хажуудаа байлгадаг байв. Доод давхар луу буухад хэн нэгэн заавал хажууд нь гарнаас нь хөтөлж явдаг байв. Тиймдээ ч энгийн ардын инээд хөөр, аз жаргал, найр наадам өрнөсөн амьдрал ямар байдгийг бараг л мэддэгүй байж.

## Өв залгамжлагч болсон нь 
Викториа 1825 онд авга ах Жорж IV нас барсаныхаа дараа Английн титэм нь өв залгамжилсан юм.

Тэрбээр харьцангуй тусгаарлагдмал байсан ч, жинхэнэ найз нөхөдгүй ч олон үйлчлэгчид, багш нар, гэрийн тэжээмэл нохойн дараалал зэргийг дурдаж болно. Нэгэн багш Луиза Лехзен, хатан хаан Елизаветагийн үзүүлсэн үзэл суртлын талаар түүнд заахыг хичээв. Тэрбээр авга ах Леполдынхоо улс төрд сургажээ.

Викториа 18 нас хүрэхэд түүний авга ах Уильям IV тусдаа орлого, өрх гэрт нь санал болгосон боловч Викториягийн ээж зөвшөөрөл өгөхөөс татгалзжээ.

Тэрээр гудамжинд цугласан олон хүнд мэндчилгээ дэвшүүлсэн түүний нэр хүндэд хүрч ирэв.

## Хатан хаан болох нь 
Викториягийн авга ах Уильям IV сард ганц сартай хүүхэд нас барахад Их Британийн хатан хаан болсон юм. Дараа жил нь тэрээр гудамжинд цугласан олныг титэмээр авав.

Викториа эхийнхээ дотоод тойргоос татгалзаж эхэлжээ. Түүний засаглалын анхны хямрал эхийнхээ хатагтай хатагтай Флора охиныхоо ээжийн зөвлөх Конройд жирэмсэн болсон тухай цуурхал тарав. Хатагтай Флора элэгний хорт хавдраар нас барсан боловч шуугиан дэгдээж буй өрсөлдөгчид шинэ хатан хатан гэмгүй мэт санагджээ.

Хатан хаан Викториа өөрийн эзэн хаан Мельбурнын засгийн газар түүний зөвлөх, найз байсан Whig байсан дараагийн жил нь унасан үед түүний хааны эрх мэдлийн хязгаарыг туршиж үзэв. Тэр эмэгтэй тэргүүн байранд орохоос татгалзаж, Торийн Засгийн газар тэднийг орлуулахын тулд ордныхоо өрөөнд сууж буй эмэгтэйчүүг халамжилдаг. Үүнийг "ор хязгаарын хямрал" гэж нэрлэсэн нь Мельбурны дэмжлэг байсан юм. Түүний татгалзал 1841 он хүртэл Whigs буцааж авчирсан.

## Гадаад холбоос 
Их Британийн хатан хаан Викториагийн бусдаас өөр амьдрал

Хатан хаан Виктория намтар

Ангилал:Хатан хаан
__FORCETOC__
__INDEX__
__NEWSECTIONLINK__
Т-34

**Т-34** нь Зөвлөлт Холбоот Улсад 1940 оноос 1958 оныг хүртэл үйлдвэрлэгдэж байсан дунд оврын танк юм. 1942-1947 онуудад ЗХУ-ын Ажилчин тариаланчдын Улаан Армийн болон Зэвсэгт хүчний үндсэн танк байсан. 1944 оны эхний хагаст шинэчилсэн Т-34-85 танк үйдвэрлэж эхэлсэн байна. Дэлхийн хоёрдугаар дайны үед хамгийн олноор үйлдвэрлэж байсан танк юм.   

Монгол улсад 2 удаа буюу 1944 оны сүүлээр 76-мм их буу бүхий 33 ширхэг орж ирснээс 1950-аад онд ашиглалтаас хасагдаж байснаа 1960 аад онд 85 мм-ийн их буутай нь дахин Ардын Армийн зэвсэглэлд орж сургалтанд ашиглагдаж байжээ. 

## Зохион бүтээсэн түүх
Хүнд танк КВ, дунд танк Т-34 ба хөнгөн танк Т-40 Улаан армийн зэвсэглэлд 1939 онд орж ирсэн ба агуу эх орны дайны хягт техникийн үндэс нь болсон юм. Дэлхийн II дайны хамгийн олон тооны дунд танкийг Т-34 гэх ба түүнийг ЗХУ-ын хөдөлмөрийн баатар Михаил Ильич Кошкины удирдсан Харьковын №183 дугаар үйлдвэрийн зохион бүтээх товчооны (Александр Александрович Морозов, Николай Алексеевич Кучеренко, Яков Ионович Барана, Василий Григорьевич Матюхин, Алексей Александрович Молоштанов, Марк Абрамович Набутовский ба бусад) хамт олон зохион бүтээжээ. 

Хамгийн нэр цуутай ч бас хамгийн "үл танигдсан" танк юм. Фашист Германыг ялсан ялалтын нэг бэлгэдэл нь Т-34. Дайны эхэн үеэр Германы танк эсэргүүцэгч хэрэгслүүд түүнийг устгаж чадахгүй шахуу байлаа. Зузаан хуяг, хуягийн ер бусын налуугаар уг танк давуу талаа авсан байв. 1941 онд Германы танкуудаас Т-34 хамаагүй давуу байсанд маргах зүйлгүй. Гэхдээ хэд хэдэн "но" байлаа. Дурангийн чанар сайн биш. Танкийн дарга нь сумлагчийг хамтран хийж байсан ба орчны хяналт нь хязгаарлагдмал байлаа. Германы танкуудад дарга нь сумлагчийг хийж байгаагүйгээс өөрөө байлдааны талбарыг бүрэн хянах боломжоор илүү байв. Германы танкууд дайны турш Т-34 танкийг хурдаараа гүйцээгүй билээ. Я.Е.Вихман, И.Я.Трашутин хоёрын бүтээсэн В-2 дизель хөдөлгүүр нь уг танкийн хурдыг хийж өгсөн ба тэр түлш голдоггүй, хэмнэлттэй байжээ. Энэ танк 1943 онд Улаан армийн хамгийн олон тооны машин болсон юм. Дайны үеэр энэ танкийг долоон үйлдвэрт хийсэн ба нийтдээ 33805 ширхэг Т-34, 21046 ширхэг Т-34-85 ба тэдний шасси дээр бүтээгдсэн өөрөө явах их буу 5780 ширхэгийг тус тус үйлдвэрлэжээ.

## Танкийн бүтэц
## Сайжруулалт
Германы армид хүчтэй танкууд ба танк эсэргүүцэх шинэ зэвсэг гарч ирсэн билээ. Тэдний эсрэг ганц зам байсан нь Т-34-ыг шинэчлэн 85 мм-ын буутай урт хуягийг нь зузаалах хэрэгтэй болсон юм. Ингээд шинээр үйлдвэрлэгдсэн Т-34-85 танк олноор фрондод гарч ирэн энэ машины алдар нэрийг өсгөж өгчээ.

## Цахим холбоос 
* *T-34 service manual*

Ангилал:Зөвлөлтийн зэвсэгт хүчний тээврийн хэрэгсэл
Ангилал:Байлдааны танк
Ангилал:Дунд танк
Ангилал:ЗХУ-ын дэлхийн хоёрдугаар дайны зэвсэгт хүчний тээврийн хэрэгсэл
Ангилал:Монголын зэвсэгт хүчний тээврийн хэрэгсэл
Ангилал:Холбооны Зэвсэгт Хүчний гинжит тээврийн хэрэгсэл
Ангилал:Волгоградын тракторын үйлдвэр
Ангилал:Малышевын үйлдвэр
Ангилал:Челябинскийн тракторын үйлдвэр
Борис Резухин

**Борис Петрович Резухин** (1886 оны 3-р сарын 6-нд төрсөн — 1921 оны 8-р сарын 16) — Оросын Хаант Улсын армийн хошууч генерал (1920), дэлхийн нэгдүгээр дайнд оролцогч, Оросын иргэний дайнд Цагаантны хөдөлгөөний талд оролцогч. 

## Намтар 
Тэрээр Оросын эзэн хааны цэргийн ахмад цолтой офицерын гэрт төрсөн бөгөөд Ярослав дахь цэргийн дунд сургууль болон Елисаветград (өнөөгийн Украины Кропивни́цкий хот) хотын морин цэргийн сургуульд сурч төгссөн байна. 1907 онд 1-р Аргуны цэргийн ангид офицер болоод 1911 оноос зуутын удирдагч. Дэлхийн нэгдүгээр дайны үед 1-р Верхнеудинскийн цэргийн ангид зуутыг удирдаж байгаад Оросын Иргэний дайны үед атаман Г.Семёновын цэргэд нэгдэн оржээ.

Тэрбээр Азийн морин дивизийн командлагчийн орлогч бөгөөд 2-р морин бригадын захирагч байсан. 1921 оны 2-р сард Нийслэл хүрээг гамингаас чөлөөлөх тулалдаанд Азийн морин дивизийн орлогчоор оролцжээ. Нийслэл хүрээг чөлөөлсөн ялалтын төлөө Богд хаан Борис Резухиныг чин ван цолоор шагнасан. Барон Унгерны  Зөвлөлт Холбоот Улс руу хийсэн аян дайнд тэргүүн болон баруун жигүүрийн чиглэлээр давшилт хийжээ. Түүний командалсан Азийн морин дивизийн 2-р морин бригад  Верхнеудинскийн чиглэлээр давшилт хийсэн боловч давуу хүчтэй Улаан арми болон Алс Дорнодын Бүгд Найрамдах Улсын Ардын армийн цэрэг, улаан партизаны хүчинд шахагдан Монгол руу ухран орж, Бароны командалсан Азийн морин дивизийн гол хүчтэй нэгдсэн байна. Азийн морин дивизийн хамт Дух нарсны тулалдаан, Гуртын тавилангийн тулалдаан болон бусад  тулалдаанд оролцож, Хорлоогийн Чойбалсангийн командалсан Баруун замын Ардын журамт цэрэг ба А.Нейманы командалсан Улаан армийн Монгол дах аялан байлдах цэрэгтэй тулалдаж явжээ. Хурандаа Михаил Торновскийн дуртгалд өгүүлсэнээр Барон Унгерн фон Штернберг Урианхайн хотгорруу ухрахаар шийдсэний дараа түүнийг эсрэгээр Манжуур руу явах хүсэлтэй байсан хурандаа Хоботов тэргүүтэй офицерүүдын зохион байгуулсан хуйвалдааны золиос болж 1921 оны 8-р сарын 16-ны шөнө Сэлэнгийн эрэгт буудалласан 2 -р морин бригадын хээрийн отогт өөрийн цэргүүддээ алуулан нас барсан гэдэг. 

## Мөн үзэх
* Азийн морин дивиз
* Нийслэл хүрээг хятадын гамин цэргээс чөлөөлсөн нь
* Улаан хадны байлдаан
* Чойр, Замын-Үүдийн чиглэлээр хийсэн байлдаан
* Азийн морин дивизийн 1921 онд Зөвлөлтийн эсрэг хийсэн аян дайн
* Азийн морин дивизийн Троицкосавск руу хийсэн дайралт
* Азийн морин дивизд гарсан бослого
* Азийн морин дивиз Манжуур луу гарсан нь

Ангилал:Оросын эзэнт гүрний хошууч генерал
Ангилал:Олноо Өргөгдсөн Монгол Улсын хүн
Ангилал:19-р зуунд төрсөн
Ангилал:1921 онд өнгөрсөн
Федор фон Бок

**Федор фон Бок** (, 1880 оны 12 сарын 3 &ndash; 1945 оны 5 сарын 4) нь Германы фельдмаршал, Дэлхийн хоёрдугаар дайны үеийн Германы армийн зүтгэлтэн юм.

## Эшлэл 
Ангилал:1880 онд төрсөн
Ангилал:1945 онд өнгөрсөн
Ангилал:Германы генерал
Ангилал:Вермахтын генерал
Ангилал:Дэлхийн хоёрдугаар дайн
Ангилал:Германчууд
Герд фон Рундштедт

**Герд фон Рундштедт** (1875-1953) нь Дэлхийн хоёрдугаар дайны үеийн Германы фельдмаршал юм.

Ангилал:1875 онд төрсөн
Ангилал:1953 онд өнгөрсөн
Ангилал:Дэлхийн хоёрдугаар дайны хүн
Ангилал:Германы генерал
Ангилал:Вермахтын генерал
Ангилал:Дэлхийн хоёрдугаар дайн
Ангилал:Германчууд
Дрон

**Дрон** () буюу **нисгэгчгүй нисэх төхөөрөмж** () гэдэг нь нисгэгчгүй боловч өөр дээрээ самбартай навигацийн удирдлагын системтэй нисдэг төхөөрөмж юм. Энэ нь хэмжээ болон зориулалтаараа маш олон төрөл байдаг. Нисгэгчгүй нисэх төхөөрөмж нь гол төлөв жижиг загвартай байдаг. Ийм байх нь зарим нэг осол аваар болон эд материалын сүйрлийг урьдчилан сэргийлэх туршилтыг хийж болохоороо илүү давуу талтай. Мөн нисэх онгоцны цаашдын хөгжилд мэдэгдэхүйц өөрчлөлт гаргахүйц оновчтой төрөл бүрийн судалгаа хийж болохоороо илүү давуу талтай юм. Нисгэгчгүй нисэх төхөөрөмжийг маш олон төрлийн ажиллагаатайгаар хийж болох юм. Жишээ нь: цэрэг дайны зориулалттай нисгэгчгүй нисэх төхөөрөмж байна гэвэл хиймэл дагуул гэх мэт том зүйлс ашиглалгүйгээр дайсны байршлыг тогтоох болон зэр зэвсэг, хүн хүчний хэмжээг цаг алдалгүй тодорхойлж болох юм. Ингэхийн тулд жижиг нисгэгчгүй нисэх төхөөрөмжиндөө жижиг хэмжээний камер суурилуулаад үүгээрээ зураг болон видео бичлэг дамжуулах юм. Иргэний зориулалттайгаар ашиглаж, гал түймэр болон ямарваа нэг байгалийн гамшгийн үед хүний амь болон эд материалын хохирлыг цаг алдалгүйгээр тодорхойлж болно. Цаг агаарын урьдчилсан мэдээ болон зам тээвэр хот тохижилтийг хүртэл хянаж байх бүрэн бололцоотой юм.

Нисгэгчгүй нисэх төхөөрөмж нь янз бүрийн хэлбэр дүрс, хэмжээ, үзүүлэлттэй байдаг. Түүхийн хөгжлийн явцад анх нисгэгчгүй нисэх төхөөрөмжид автомат жолоодлого гэхээр юм бараг байдаггүй байсан бөгөөд цаг хугацаа явах тусам нисгэгчгүй нисэх төхөөрөмжийн автомат жолоодлого нь улам нарийсан хөгжсөөр байна. ННТ нь хоёр төрөл байдаг. Газраас жолоодох удирдлагын системтэй, нөгөө нь жолоодлогын систем дээр нислэгийн чиглэл даалгаварыг нь програмчилсан байхаар хоёр янз байдаг. Одоогийн байдлаар Орос, Украины хоорондох дайнд хоёр талаас цэргийн зориулалттай ННТ-г тагнуул хийх явцдаа довтлох, даалгавар гүйцэтгэх зэрэг олон янзын төрлөөр ашиглаж байна.

АНУ-ын Дайны яам Нисгэгчгүй нисэх төхөөрөмжийг (ННТ) үйл ажиллагааны чигэлээр нь 5 хэсэгт хуваадаг. Үүнд:


Ангилал:Роботын техник
Ангилал:Радио харилцаа
Пётр Щетинкин

**Пётр Ефимович Щетинкин** (12 сарын 21, 1884, Рязанийн губерни, Оросын Хаант Улс — 9 сарын 30, 1927; Улаанбаатар, БНМАУ) — Оросын иргэний дайны үеэр Сибирийн улаан партизаны цэргийн удирдагч. 1921 онд барон Унгерн-Штернбергийг олзлосон хүн юм.

Ангилал:Оросын хувьсгалч
Ангилал:Оросын зэвсэгт хүчний хүн
Ангилал:1884 онд төрсөн
Ангилал:1927 онд өнгөрсөн
Иргэний дайн

**Иргэний дайн** (англи. *A Civil war*, орос. *Гражданская война*) - улс доторх зохион байгуулалттай бүлгүүдийн хооронд томоохон хэмжээний зэвсэгт мөргөлдөөн хэлбэрээр илэрдэг аль нэг улсын дотор хуримтлагдсан нийгмийн зөрчилдөөнийг шийдвэрлэх хамгийн хурц хэлбэр гэж үздэг. Дайны зорилго нь оролцогч талууд нь улсын хэмжээнд эсвэл тодорхой бүс нутагт эрх мэдлээ тогтоох, салан тусгаарлах эсвэл засгийн газрын бодлогыг өөрчлөхөд оршино. 

Иргэний дайны шинж тэмдэг нь энгийн ард иргэд оролцож, улмаар их хэмжээний хохирол амсдаг. 

Иргэний дайн хийх арга барил нь уламжлалт дайнаас ялгаатай байдаг. Дайтагч талууд байнгын цэргийг ашиглахын зэрэгцээ партизаны хөдөлгөөн өргөн хүрээтэй болж, хүн амын янз бүрийн бослого болон бусад мөргөлдөөн гардаг. Ихэнхдээ иргэний дайн бусад улсын зэвсэгт хүчний оролцоо, бусад улсын хөндлөнгийн оролцоотой байдаг.

Стэнфордын их сургууль иргэний дайныг “улс орны доторх хүч хэрэглэсэн мөргөлдөөн, улсын болон орон нутгийн нэг хэсгийн эрх мэдлийг гартаа авахыг санаархсан зохион байгуулалттай тодорхой бүлэглэлүүд хоорондын тэмцэл, эсвэл төрийн бодлогыг өөрчлөхийг эрмэлзэх явдал” гэж тодорхойлжээ. 

### Иргэний дайны шинж чанар 
* Дайнд оролцогч талууд үндэсний газар нутгийн тодорхой нэг хэсгийг эзэмшсэн байх ёстой.
* Босогч хэсгийн удирдлага тус улсын нутаг дэвсгэрийн тодорхой хэсэг хүн амыг бодитоор удирдсан байх ёстой.
* Босогчид бага ч болов дайсагнагч гэдгээ хүлээн зөвшөөрч ухамсарласан байх ёстой.
* Засгийн газар "цэргийн байгууллагатай босогчдын эсрэг байнгын цэргийн хүч хэрэглэх үүрэгтэй".

## Мөн үзэх 
**Иргэний дайнууд**
* Английн иргэний дайн
* Америкийн иргэний дайн
* Оросын иргэний дайн
* Хятадын иргэний дайн
* Лаосын иргэний дайн
* Сьерра Леоны иргэний дайн
* Испанийн иргэний дайн
* Руандагийн иргэний дайн

## Эшлэл 
# Edward Wong, "A Matter of Definition: What Makes a Civil War, and Who Declares It So?" New York Times November 26, 2006


Ангилал:Дайны төрөл
Робин ван Перси

**Робин ван Перси** (, МФА ; 1983 оны наймдугаар сарын 6, Роттердам) — Нидерландын хөлбөмбөгчин, Туркийн «Фенербахче» болон Нидерландын шигшээд харъяалалтай. Шигшээнхээ бүх цагийн шилдэг мэргэн бууч.

## Замнал
Ниедрландын алдарт «Фейеноорд» багийн академийг дүүргэсэн түүний бөмбөг эзэмшилт болон цохилтын чадвар онцгой билээ.

2015 оны долдугаар сарын 14-нд Туркийн «Фенербахчед» 3.84 сая фунтээр элсэж, гурван жилээр элсчээ.

## Шигшээ
 байхдаа]]
## Амжилт
;Фейеноорд
* УЕФА Европа лигийн түрүү: 2001/02
;Арсенал
* Английн супер цомын түрүү: 2004
* Английн цомын түрүү: 2005
* Аваргуудын лигийн дэд байр: 2006
;Манчестер Юнайтед
* Премьер лигийн аварга: 2012/13
* Английн супер цомын түрүү: 2013
;Нидерланд
* ДАШТ-ий мөнгөн медаль: 2010
* ДАШТ-ий хүрэл медаль: 2014
;Хувийн
* Оны шилдэг тоглогч (Хөлбөмбөгийн сэтгүүлчдийн холбоо): 2012
* Оны шилдэг тоглогч (Мэргэжлийн хөлбөмбөгчдийн холбоо): 2012
* Оны шилдэг тоглогч (Мэргэжлийн хөлбөмбөгчдийн холбооны дэмжигчид): 2012
* Премьер лигийн алтан шаахай (**2**): 2012, 2013
* Премьер лигийн сарын шилдэг тоглогч (**5**): 2005 оны 11 сар, 2009 оны 10 сар, 2011 оны 10 сар, 2012 оны 12 сар, 2013 оны 4 сар
* Английн АШТ-ий бэлгэдлийн баг (Мэргэжлийн хөлбөмбөгчдийн холбоо) (**2**): 2012, 2013
* Оны шилдэг тоглогч - Арсенал (**2**): 2009, 2012
* Оны шилдэг тоглогч (Мэтт Басби): 2013
* Нидерландын шигшээгийн шилдэг мэргэн бууч: 43 гоол
## Лавлах холбоос
## Гадны холбоос
* Албан ёсны цахим хуудас 
* 
* 
* Профайл - Arsenal.com 
* Үзүүлэлт - Шигшээ 
* 

Ангилал:Нидерландын шигшээ багийн хөлбөмбөгчин
Ангилал:Хөлбөмбөгийн довтлогч
Ангилал:Фейеноорд багийн тоглогч
Ангилал:Арсенал багийн тоглогч
Ангилал:Манчестер Юнайтед багийн тоглогч
Ангилал:Фенербахче багийн тоглогч
Ангилал:Нидерландчууд
Ангилал:1983 онд төрсөн